**URUG‘LIK ChIGIT TO‘DALARINI SERTIFIKATLAShTIRISh
XIZMATLARI YUZASIDAN ShARTNOMA**

**\_\_\_\_\_/U-son**

**“\_\_\_\_” \_\_\_\_\_\_\_\_\_\_\_\_\_ 2024 yil Toshkent shahri**

\_\_\_\_\_\_\_\_\_\_\_\_\_\_\_\_\_\_ viloyati “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” MChJ (keyingi o‘rinlarda “Buyurtmachi”) nomidan Nizom asosida faoliyat yurituvchi \_\_\_\_\_\_\_\_\_\_\_\_\_\_\_\_\_\_\_\_\_\_\_ bir tarafdan va O‘zbekiston Respublikasi Qishloq xo‘jaligi vazirligi huzuridagi Agrosanoat majmui ustidan nazorat qilish inspeksiyasi qoshidagi “Qishloq xo‘jaligi maxsulotlari sifatini baholash markazi” davalat muassasasi (keyingi o‘rinlarda “Bajaruvchi”) nomidan Nizom asosida faoliyat yurituvchi direktor. J.Karimov ikkinchi tarafdan quyidagi mazmundagi shartnomani tuzdilar.

**1. ShARTNOMA PREDMETI**

**1.1.**Ushbu shartnoma Bajaruvchi Buyurtmachining buyurtmanomalariga binoan urug‘lik chigit to‘dalarini (keyingi o‘rinlarda - Mahsulot) sifatini aniqlash bo‘yicha sinovlarni o‘tkazish, ularni amaldagi me’yoriy hujjatlar talablariga muvofiqligini tahlil qilish, sinovlar natijalariga ko‘ra, mahsulot to‘dasi uchun muvofiqlik sertifikati (nomuvofiqlik bo‘yicha tahlil natijasi) rasmiylashtirish majburiyatini oladi, Buyurtmachi esa, mahsulotni sertifikatlashtirish xizmatlari uchun Bajaruvchi tomonidan tasdiqlangan narxlar (kalkulyatsiya) asosida haq to‘lash majburiyatini oladi.

|  |  |  |  |  |  |
| --- | --- | --- | --- | --- | --- |
| **№** | **Nomlanishi** | **o‘lchov birligi** | **miqdori** | **narxi** | **umumiy summasi** |
|
| 1 | Urug‘lik chigit sertifikatlash | tonna |  |  |  |
|  | **Jami:** |  |  |  |  |
| **So‘z bilan:** |

**1.2.**Shartnomada qo‘llaniladigan atamalar ma’nosi:

**Muvofiqlik sertifikati** – sertifikatlangan urug‘likning belgilangan talablarga muvofiqligini tasdiqlash uchun sertifikatlashtirish tizimi koidalariga binoan berilgan hujjat.

**Sertifikatlashtirish** – urug‘likning normativ hujjatlar talablariga muvofiqligini tasdiqlashga oid faoliyat.

**Tahlil natijasi** – urug‘likning belgilangan talablarga nomuvofiqligini yoki “O‘zbekiston Respublikasi hududida ekish uchun tavsiya etilgan qishloq xo‘jalik ekinlari Davlat reestri”ga kiritilmagan navlarga mansub urug‘lik to‘dalari sifatini tasdiqlash uchun sertifikatlashtirish tizimi qoidalariga binoan berilgan hujjat.

**Urug‘lik to‘da** - bir turdagi (muayyan ekin, nav, reproduksiya, toifa, genetik (nav) tozalikdagi, muayyan yil hosilidan olingan, kelib chiqishi bir xil bo‘lgan), bitta hujjat bilan tasdiqlangan maxsus jamlangan urug‘likning bir xil miqdori.

**Xizmatlar -**Bajaruvchining faoliyati asosan quyidagilarni o‘z ichiga oladi:

– don mahsulotlari korxonalarida va uning urug‘lik don tayyorlash sexlarida tozalangan, saralangan, dorilangan, qadoqlangan va saqlashga qo‘yilgan mahsulotlarni sertifikatlashtirish uchun Buyurtmachi tomonidan berilgan ariza va unga ilova qilingan hujjatlarni tahlil qilish;

– Buyurtmachi omborida saqlanayotgan tayyor mahsulotlarni identifikatsiya qilish
va namunalar tanlab olish hamda belgilangan tartibda dalolatnomalar tuzish;

– namunalarni sinovdan o‘tkazish;

– mahsulotning sifati bo‘yicha muvofiqlik sertifikatini (nomuvofiqlik bo‘yicha tahlil natijasini) rasmiylashtirish;

– davlat reestriga kiritilmagan yangi navlarni va aprobatsiya dalolatnomalari mavjud bo‘lmagan mahsulotlarning sifati bo‘yicha tahlil natijasi rasmiylashtirish.

**2. TARAFLARNING HUQUQ VA MAJBURIYaTLARI**

**2.1. Buyurtmachining huquqlari:**

a) shartnomada belgilangan tartibda va kerakli hajmda Bajaruvchidan majburiyatlarini bajarilishini talab qilish;

b) shartnoma bo‘yicha xizmatlar ko‘rsatish boshlanmasdan turib, yozma murojaatga asosan oldindan ko‘chirib berilgan avans summasini qaytarib olish huquqiga ega.

d) sinov jarayonlarida kuzatuvchi sifatida belgilangan tartibga rioya qilgan holda ishtirok etish;

2.2. Buyurtmachining majburiyatlari:

a) Buyurtmachi doimo sertifikatlashtirish talablarini bajarishi, shu jumladan sertifikatlashtirish idorasi tomonidan unga yetkazilgan tegishli o‘zgarishlarni amalga oshirishi;

b) Buyurtmachi kuyidagi shartlarni bajarishi uchun Bajaruvchiga barcha shart-sharoitlarni yaratishib berishi lozim:

-baholashni o‘tkazishda, shu jumladan hujjatlar va yozuvlarni ko‘rib chiqish uchun, hamda tegishli jihoz, joylashgan yer, hudud, xodimlar va buyurtmachining subpudratchilaridan foydalanishini taqdim qilish;

-shikoyatlarni ko‘rib chiqish;

-zarur bo‘lganda kuzatuvchilarning ishtirokini ta’minlash;

v) buyurtmachi sertifikatlashtirish sohasiga binoan sertifikatlashtirish da’volarini taqdim qilish;

g) buyurtmachi, sertifikatlashtirish idorasi obro‘siga zarar yetkazishi mumkin bo‘lgan chalg‘itadigan yoki g‘ayriqonuniy hisoblanadigan mahsulotni ishlab chiqarmasligi lozim;

d) muvofiqlik sertifikati to‘xtatilganda, bekor qilinganida yoki tugatilgandan keyin buyurtmachi sertifikatlashtirishda biror-bir havolasi bo‘lgan barcha reklama materiallaridan foydalanishini tugatishi va sertifikatlashtirish sxemasi talab qiladigan choralarni (masalan, sertifikatlashtirish to‘g‘risidagi hujjatlarni qaytarishi) va boshqa har qanday zarur choralarni ko‘rishi lozim;

ye) buyurtmachi boshqa shaxslarga taqdim qiladigan sertifikatlashtirish to‘g‘risidagi hujjatlarning nusxalari to‘liq yoki sertifikatlashtirish sxemasida ko‘rsatilgandek aks ettirilishi lozim;

yo) hujjatlar, risolalar yoki reklama prospektlari kabi axborot vositalarida o‘z mahsulotini sertifikatlashtirishga havola berishda buyurtmachi sertifikatlashtirish idorasi tomonidan belgilangan yoki sertifikatlashtirish sxemasida ko‘rsatib o‘tilgan talablarga rioya qilish;

j) buyurtmachi muvofiqlik belgisidan foydalanishga nisbatan sertifikatlashtirish sxemasi tomonidan qayd etilgan barcha talablarga hamda mahsulot to‘g‘risidagi ma’lumotlarga doir talablarga rioya qilish;

z) buyurtmachi sertifikatlashtirish talablariga rioya qilishga tegishli va unga ma’lum bo‘lgan barcha shikoyatlar to‘g‘risida yozuvlar olib borishi, ushbu yozuvlarni sertifikatlashtirish idorasiga uning rasmiy talabiga binoan taqdim qiladi:

- bunday shikoyatlarga va sertifikatlashtirish talablariga rioya qilishga ta’sir qiluvchi, mahsulotda aniqlangan har qanday kamchiliklarga doir tegishli choralarni ko‘radi;

- qilgan harakatlarini hujjatlashtiradi.

i) buyurtmachining sertifikatlashtirish talablariga rioya qilish imkoniyatlariga ta’sir etishi mumkin bo‘lgan o‘zgarishlar to‘g‘risida buyurtmachi darhol sertifikatlashtirish idorasiga xabar beradi.

y) Buyurtmachi Bajaruvchi xodimlari vakilligi uchun doimiy ish joyi ajratib, zarur shart-sharoitlar yaratib berish;

k) sertifikatlashtirilishi lozim bo‘lgan mahsulotlarning vazni va qadoqlangan soni bo‘yicha ma’lumotlar taqdim qilish;

l) sertifikatlashtirilmagan mahsulot to‘dasini realizatsiya qilinmasligini ta’minlash, nazorat qilish;

m) Buyurtmachi tomonidan ekish uchun har bir mahsulot to‘dasi tayyorlangandan so‘ng, sertifikatlashtirish bo‘yicha ariza va unga ilova qilinadigan hujjatlarni taqdim qilish;

n) Bajaruvchi tomonidan har bir mahsulot to‘dasini sertifikatlashtirish yakunlari bo‘yicha berilgan hisobvaraq-fakturalarga asosida o‘z vaqtida xizmatlar haqini to‘lash;

o) sinov natijalariga ko‘ra mahsulot to‘dalari nomuvofiq deb topilganda hamda ushbu mahsulot to‘dalarini qayta sinovlardan o‘tkazib sertifikatlashtirilganda, ko‘rsatilgan xizmatlar haqini o‘z vaqtida to‘lash;

p) mazkur shartnomada belgilangan tartibda xizmatlar haqini to‘lash;

l) ma’lumotlar mahfiyligini saqlash.

2.3. Bajaruvchining huquqlari:

- shartnomada belgilangan tartibda va kerakli hajmda Buyurtmachidan majburiyatlarini bajarilishini talab qilish;

2.4. Bajaruvchining majburiyatlari:

a) O‘z DSt 663:2017 “Urug‘lik chigit. Texnikaviy shartlar”ga muvofiq sertifikatlash;

1000 dona urug‘ vazni ko‘rsatkichini aniqlash;

b) sertifikatlashtirish ishlarini sertifikatlashtirish tartibiga asosan o‘tkazish;

v) mahsulotdan tanlab olingan namunalarni sinovdan o‘tkazib bo‘lganidan so‘ng
5 ish kuni muddatida Buyurtmachiga quyidagi hujjatlarni taqdim qilish:

- muvofiqlik sertifikati yoki nomuvofiqligi bo‘yicha tahlil natijasining asli;

- muvofiqlik sertifikatiga ilova qilingan sinov bayonnomasining asli.

g) sertifikatlashtirish natijalari bo‘yicha Buyurtmachi tomonidan bildirilgan talabnomalarni ko‘rib chiqib, uni hal qilish choralarini ko‘rishi.

d) Buyurtmachining sertifikatlashtirish yuzasidan bergan arizasiga binoan mahsulot to‘dalaridan tanlab olingan namunalarni sinovdan o‘tkazish uchun Toshkent shahrida joylashgan akkreditatsiyalangan markaziy laboratoriyaga yetkazib berish;

ye) Sertifikatlashtirish jarayonlarini xolis amalga oshirish;

yo) Buyurtmachi tomonidan taqdim etilgan ma’lumotlar mahfiyligini saqlash;

j) Autsorsing xizmatlarini qo‘llash zarur bo‘lganda, buyurtmachi tomonidan ma’qullangan xizmatchilardan foydalanish.

z) Autsorsingga berilgan barcha harakatlar uchun javobgarlikni o‘z zimmasiga olish.

p)Buyurtmachining murojaatiga ko‘ra, uning yoki vakilining sinov jarayonlarini kuzatishiga sharoit yaratish;

3. XIZMATLAR NARXI VA HISOB-KITOBLAR TARTIBI

3.1. Mahsulotlarni sertifikatlashtirish xizmatlar narxi Bajaruvchi tomonidan tasdiqlangan narxlar (kalkulyatsiya) asosida belgilanadi.

3.2. Buyurtmachi mahsulotni sertifikatlashtirish xizmatlari uchun to‘lovni muvofiqlik sertifikatini (nomuvofiqlik bo‘yicha tahlil natijasining) berish fakti bo‘yicha Bajaruvchi bilan ikki tomonlama shartnomalar asosida, bajarilgan ishlar dalolatnomalari va Bajaruvchi tomonidan berilgan hisobvaraq-faktura asosida amalga oshiradi.

3.3. Buyurtmachi ishlab chiqarish hajmiga asosan bajaruvchiga 15% miqdorda oldindan avans to‘lovini amalga oshiradi.

3.4. Hisobvaraq-faktura taqdim qilingan kundan boshlab 15 (o‘n besh) bank ish kuni mobaynida Buyurtmachi bajarilgan ish summasining qolgan 85 foizini to‘lab beradi.

4. XIZMATLAR KO‘RSATISh VA AMALGA OShIRILGAN IShLARNI

TOPShIRISh VA QABUL QILISh TARTIBI

4.1. Bajaruvchi shartnomada ko‘rsatilgan xizmatlarning sifati va amaldagi me’yoriy hujjatlarga asoslangan holda mahsulotni sertifikatlash xizmatlarini amalga oshiradi.

Muvofiqlik sertifikatining amal qilish muddati tugagach tamom bo‘ladi.

4.2. Buyurtmachi va Bajaruvchi o‘rtasida bajarilgan ishlar dalolatnomasi va hisobvaraq-faktura rasmiylashtirilgan vaqtdan boshlab, xizmat ko‘rsatilgan hisoblanadi.

4.3. Bajaruvchi shartnomada ko‘rsatilgan xizmatlarni me’yoriy - huquqiy hujjatlarda belgilangan kunlarda bajarilishini amalga oshiradi.

5. TARAFLARNING JAVOBGARLIGI

5.1. Ko‘rsatilgan xizmatlar haqini o‘z vaqtida to‘lamaganlik uchun Buyurtmachi Bajaruvchiga o‘tkazib yuborilgan har bir kun uchun kechiktirilgan to‘lov summasining
0,4 foizi miqdorida, ammo kechiktirilgan to‘lov summasining 50 foizidan ortiq bo‘lmagan miqdorida penya to‘laydi.

5.2. Bajaruvchi xizmatlarni o‘z vaqtida yoki to‘liq amalga oshirmaganlik uchun o‘tkazib yuborilgan har kuniga majburiyat bajarilmagan qismining 0,4 foizi miqdorida, ammo bajarilmagan majburiyatning 50 foizidan ortiq bo‘lmagan miqdorida penya to‘laydi.

5.3. Ushbu shartnomada nazarda tutilmagan javobgarlik va boshqa masalalar O‘zbekiston Respublikasining amaldagi qonun hujjatlari bilan tartibga solinadi.

6. NIZOLARNI HAL QILISh TARTIBI

6.1. Mazkur shartnoma bo‘yicha kelishmovchiliklar va nizoli masalalar kelib chiqqan taqdirda, taraflar, qoidaga ko‘ra, mustaqil ravishda sudgacha hal etish choralarini ko‘radilar va nizoni sudgacha hal qilish (talabnoma yuborish) tartibiga rioya etish majburiy hisoblanadi.

6.2. Taraflar nizoni sudgacha hal qilish (talabnoma yuborish) tartibiga amal qilib, o‘zaro kelishuvga erishmagan taqdirda, kelishmovchilik va nizolar javobgar joylashgan tumanlararo iqtisodiy sudida hal qilinadi.

7. TARAFLARNING KORRUPSIYaGA QARShI KURAShISh BO‘YIChA MAJBURIYaTLARI

 7.1. Shartnoma bo‘yicha o‘z majburiyatlarini bajarishda taraflar korrupsiyaga qarshi kurashish bo‘yicha qoidalarga, shu jumladan amaldagi qonunlarga rioya etilishini ta’minlaydi, ya’ni tomonlar bir-biriga yoki davlat ishtirokidagi tashkilot xodimiga pora berish yoki pora berishda vositachilik qilish, moddiy yoki nomoddiy naf olishdan tiyilishi lozim, Taraflar ushbu harakatlarning oldini olish bo‘yicha chora-tadbirlar qabul qilinishini kafolatlaydi.

 7.2. Taraflar korrupsiyaga qarshi qoidalar buzganda yoki asosli gumonlar yuzaga kelganda darhol yozma ravishda telefon pochta orqali yoki ishonch telefoni orqali bir-birini xabardor qilish majburiyatini oladi. Bunda tomonlar yuzaga kelgan holatga oydinlik kiritish maqsadida yozma izoh talab qilish huquqiga ega va murojaatni olgan tomon 10 (o‘n) ish kuni mobaynida tushuntirish berishi yoki o‘z fikrini bildirishi mumkin.

 7.3. Mazkur bobning talablari bajarilmaganda. shu jumladan beigilangan muddatda korrupsion xavf-xatar bartaraf etilmasa. taraflar amalga oshirgan choralar korrupsion holatni pasayishiga olib kelmasa, boshqa tomon shartnomani bekor qilish huquqiga ega yoki uning ijrosini to‘xtatib qo‘yishi mumkin.

8. BOShQA ShARTLAR

8.1. Mazkur shartnoma 2 (ikki) nusxada tuzilib, taraflar tomonidan imzolangan vaqtdan boshlab kuchga kiradi va 31.12.2023 yilga qadar amal qiladi.

8.2. Taraflar lozim darajada bajarishga yengib bo‘lmaydigan kuch, ya’ni favqulodda va muayyan sharoitlarda oldini olib bo‘lmaydigan vaziyatlar (fors-major)ning umumiy qoidalarini tan oladilar.

8.3. Shartnomaga taraflarning kelishuvi bilan qo‘shimcha va o‘zgartirishlar kiritilishi mumkin. Shartnomaga har qanday o‘zgartirish va qo‘shimchalar yozma ravishda rasmiylashtirilib, taraflar tomonidan imzolangandan so‘ng kuchga kiradi.

8.4. Mazkur shartnoma bilan tartibga solinmagan masalalar O‘zbekiston Respublikasining Fuqarolik kodeksi va amaldagi boshqa normativ-huquqiy hujjatlar bilan tartibga solinadi.

9. TARAFLARNING MANZILLARI VA BANK REKVIZITLARI

|  |  |
| --- | --- |
| BUYuRTMAChI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rahbar \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_M.O‘. | BAJARUVChIO‘zbekiston Respublikasi Qishloq xo‘jaligi vazirligi huzuridagi Agrosanoat majmui ustidan nazorat qilish inspeksiyasi qoshidagi “Qishloq xo‘jaligi mahsulotlari sifatini baholash markazi” davlat muassasasiYuridik manzili: Toshkent shahri, Shayxontohur tumani, Xadra mavzesi, 27-uy.AT Turon bankining Bosh ofisi.h/r: 20210000700904085001, MFO: 00 446, INN:305 604 153, OKED: 71 200Direktor \_\_\_\_\_\_\_\_\_\_\_\_\_J. Karimov yurist\_\_\_\_\_\_\_\_\_\_\_ |